Stig Egede-Nissen

Stig Egede-Nissen (født 11. desember 1907, død 4. oktober 1988Slekt og Data Gravminnebasen angir fødsel til 11. desember 1907, og Store norske leksikon angir år 1907, Kristian Ottosen: Nordmenn i fangenskap 1940-1945, Universitetsforlaget, 2. utg. Oslo 2004, side 183 angir 7. desember 1911) var en norsk skuespiller og sjøoffiser.

 Biografi 
Han avbrøt sine studier i medisin og studerte ved NTH frem til 1935, før han studerte teaterkunst ved Carnegie Institute of Technology i Pittsburgh 1935-38.Hans Egede-Ni ssen beretter om Stig Egede-Nissens karriere ved HMS Wensleydale   Tilbake i Trondheim  debuterte han ved Trøndelag Teater men flyttet til Oslo der han var ved Carl Johan Teatret 1940-42.

Under krigen ble han arrestert 24. mai 1941, og brakt inn på Møllergata 19 i Oslo. Han ble løslatt etter halvannen måned, 5. juli.Side 183. Kristian Ottosen: Nordmenn i fangenskap 1940-1945, Universitetsforlaget, 2. utg. Oslo 2004 I 1942 flyktet han, og kom seg via Sverige til England. Han var i Royal Navy og lærte seg telegrafi før han ble stasjonert på  HMS «Wensleydale» i 1944. Som løytnant plukket han opp og dekodet meldinger fra tyskerne. Han  tok del i D-dagen i 1944 og var med på Operasjon Polar Bear VI i 1945.

Han var igjen ved Trøndelag Teater 1945-47. Fra 1947 til 1967 var han ved Det Nye Teater, leste ofte for NRK radio og hadde en sesong for Riksteatret.  Han avsluttet med  frilans ved Det norske teatret, Trøndelag Teater og Nationaltheatret 1967-76.Asbjørn Horgdal, Stig Egede-Nissen, nekrolog i Aftenposten (14.10.1988)  Egede-Nissen var i styre og stell for Norsk Skuespillerforbund.

På 50-tallet begynte han å restaurere fem av 1600-tallsboligene i Damstredet (Oslo), et virke som ble overtatt av hans tretti år yngre kone Unni Gärtner Egede-Nissen (1937–2004).Unni Gärtner Egede-Nissen nekrolog i Aftenposten (23.6.2004)

Han var av slekten Egede-Nissen. Han var sønn av NKP-nestoren Adam Egede-Nissen og Goggi Egede-Nissen. Han var bror til skuespillerne Aud Richter, Gerd Grieg, Ada Kramm, Oscar Egede-Nissen, Lill Egede-Nissen og Gøril Havrevold.

 Utmerkelser 
 St. Olavsmedaljen med ekegren for krigsinnsatsen  

 Filmografi (utvalg) 
 Fysiske fordeler 1972, TV
 Broder Gabrielsen 1966 
 Marenco 1964
 Fru Inger til Østråt (TV) 1961
 I slik en natt 1958
 Toya & Heidi 1957
 Aldri annet enn bråk 1954
 Flukten fra Dakar 1951
 Om kjærlighet synger de 1946
 The return of the vikings 1945

 Referanser 

 Eksterne lenker 


Kategori:Norske skuespillere
Kategori:Norske offiserer
Kategori:Norsk militært personell under andre verdenskrig
Kategori:St. Olavsmedaljen med ekegren
Kategori:Personer fra Oslo